Mis-Sur,Julian Bezzina Ħafna huma l-anzjani tar-raħal li jiftakru l-kappella ta' Santa Katerina tax-Xwieki, iżda ħadd minnhom ma jiftakara wieqfa, jiftakruha mwaqqa' kif tidher fir-ritratt meħud fl-1935 minn Dr. Temi Zammit, ftit wara li waqgħet waqt maltempata qalila. Kienet sabiħa ħafna kif kiteb Mons. Giacomo Molina fl-1680. Kienet ġawhra tal-arkitettura stil Normann. Billi din ma tissemmiex fir-rapport tal-Visita Apostolika ta' Mons. Pietru Dusina, il-kappella ma kinitx għada mibnija dak iż-żmien, jekk għalanqas ma kienitx dik li tissemma bħala tal-Madonna tas-Silg li kienet ġo wied kbir magħruf bħala Xwieki qrib Ħal-Għargħur (Ecclesiam ruralem Sanctae Mariae ad Nives intus vallonem nuncaptum Sueti prope Casale Gregori). Iżda tissemma l-ewwel darba bħala l-kappella tal-Viżitazzjoni fil-viżita pastorali ta' Mons. Thumas Gargallo (1598). L-akbar li għandna tagħrif fuqha insibuh fil-Vista Pastorali ta' Mons Giacomo Molina (1680). Fir-rapport tiegħu jgħidilna li din kienet ġdida, kienet għada kif ġiet imbajda u kienet sabiħa ħafna. Kienet tliet qasab u nofs twila, żewġ qasab u xibrejn wiesgħa u tliet qasab għolja. Kellha wkoll ċimiterju ta' tliet qasab kwadri quddiemha. Kellha ċinta dawramjt tagħha kif narawha wkoll fir-ritratt. Fir-rapport insibu wkoll li din kienet inbniet wara l-mewt ta' Dun Giljan Borg li kien kappillan tan- Naxxar mill-eredi universali tiegħu, it-tfal ta' oħtu Marietta Mifsud mart Mattija, il-Kjeriku Dominiku Mifsud u ħuħ Bartolomew. Inbniet fl-1611 xhieda ta' dan hija minquxa fuq it-tieqa tonda tagħha. Nhar it-8 ta' Lulju 1610, Dun Ġiljan Borg marid fis-sodda għamel it-testment tiegħu quddiem in-Nutar Simone Galea quddiem ix- xhieda fosthom Dun Ġwann Bezzina li wara laħaq Kappillan tal-Mosta. Huwa obbliga lill-eredi universali tiegħu li jibnu l-kappella fl-għalqa tiegħu tax-Xwieki magħrufa bħala 'ta' maica'. Hu rabathom ukoll biex fiha jagħmlu quddies kull nhar ta' Ħadd, jagħmlu festa tal-Visitazzjoni tal-Madonna lil Sahta Eliżabetta (2 ta' Lulju), u ta' Santa Katerina (25 ta' Novembru) u jixgħelu l-lampier kull nhar ta' Sibt. Dun Ġiljan: Borg miet ftit jiem wara, fl- 14 ta' Lulju, 1610. Fit-testment tiegħu talab ukoll li jindifen fil-knisja tan-Naxxar iżda fil-kappella ta' Santa Katerina kien hemm il-qabar tiegħu. Nafu li ftit wara mewtu l-knisja tan-Naxxar twaqqet biex tinbena l-knisja li naraw illum u għalhekk il-fdalijiet tiegħu setgħu ġew trasportati għal dan il-qabar. Dan il-Kappillan tan-Naxxar kien dak li kien oppona it-twaqqif tal-parroċċa tagħna u għalhekk jumejn biss wara mewtu l-Isqof Tumas Gargallo wettaq it- twaqqif tal-parroċċa tagħna b'att notarili bid-data tas-16 ta' Lulju, 1610. It-Tieqa tal-Kappella bis-sena li nbniet Meta żar din il-Kappella, Mons Pawlu Alpheran de Bussan fid-29 ta' Mejju, 1744, sabha li ma kinitx miżmuma tajjeb, għalhekk kienet għadha kif ġiet imbajda. Sab li l-mensa tal-artal tal-ġebel kienet miksura sa fejn kellha r-relikwi mqaddsa u ordna li ssir waħda ġdida kkonsagrata kif tixraq għas-sagrifiċċju tal- quddiesa. Ordna wkoll lil dawk li kienu jgawdu mill- eredita: ta' Dun Ġiljan Borg biex iwettqu dak li kien hemm miktub fit-testment tiegħu, jiġifieri li jieħdu ħsieb li jsir il-quddies li ħalla Dun Giljan Borg. Maż-żmien il-kappella reġgħet ġiet traskurata, għamlet żmien tintuża biex fiha jissewew il-vetturi U billi kienet privata għaddiet minn id għall-oħra u ma reġgħetx inbniet. B'hekk intilfet kappella oħra minn dawk li kienu jżejjnu l-kampanja tagħna. Graffiti fuq il-ħajr tal-Kappella Il-Faċċata tal-kappella kif inhi llum MRIĠ-S3WM.